
Text rozhodnutia
Súd: Krajský súd Bratislava Spisová značka: 3S/245/2011 Identifikačné číslo súdneho spisu: 1011201923 Dátum vydania rozhodnutia: 16. 04. 2013 Meno a priezvisko sudcu, VSÚ: JUDr. Viera Šebestová ECLI: ECLI:SK:KSBA:2013:1011201923.3 Uznesenie Krajský súd v Bratislave v právnej veci žalobcu: G-BASE s.r.o., Prešovská 43, Bratislava, IČO: 45 377 600, zastúpený: Advokátska kancelária Mikita & Stašák, s.r.o., Jesenského 30, 911 01 Trenčín, proti žalovanému: Úrad pre verejné obstarávanie, Dunajská 68, P.O.BOX 58, 820 04 Bratislava 24, o preskúmanie zákonnosti rozhodnutia žalovaného č. XXX-XXXX/XXXX-ON/XXX zo dňa XX.XX.XXXX, takto r o z h o d o l : Súd konanie z a s t a v u j e . Žiaden z účastníkov nemá právo na náhradu trov konania. Žalobcovi sa vracia zaplatený súdny poplatok v sume 59,37 eur, ktorý bude vrátený po právoplatnosti rozhodnutia prostredníctvom Daňového úradu Bratislava II. o d ô v o d n e n i e : Žalobca sa žalobou doručenou súdu dňa 12.12.2011 domáhal zrušenia rozhodnutia žalovaného č. XXX-XXXX/XXXX-ON/XXX zo dňa XX.XX.XXXX, ktorým žalovaný rozhodol v zmysle § 139 ods. 3 zák. č. 25/2006 Z.z. nariadil odstrániť protiprávny stav vo verejnej súťaži na predmet podlimitnej zákazky „GIS softvérové vybavenie Centra excelentnosti pre ochranu a využívanie krajiny a biodiverzity“, vyhlásenej verejným obstarávateľom Ústav krajinnej ekológie Slovenskej akadémie vied, Štefánikova 3, 814 99 Bratislava vo Vestníku verejného obstarávania č. 105/2011 dňa 31.05.2011 pod značkou XXXXX - U., a to: zrušením oznámenia o vylúčení navrhovateľa zo dňa 06.07.2011, do 30 dní od doručenia tohto rozhodnutia a vrátenia veci na ďalšie konanie. Žalobca podaním doručeným súdu dňa 12.04.2013 zobral svoju žalobu späť a žiadal konanie zastaviť. Späťvzatie žaloby žalobca nezdôvodnil. Podľa § 250h ods. 2 O.s.p., až do rozhodnutia súdu môže žalobca vziať žalobu späť; ak žalovanému medzitým vznikli trovy konania, rozhodne súd o ich náhrade. Podľa ust. § 250d ods. 3 O.s.p. súd uznesením konanie zastaví, ak sa žaloba podala oneskorene, ak ju podala neoprávnená osoba, ak smeruje proti rozhodnutiu, ktoré nemôže byť predmetom preskúmavania súdom, ak žalobca neodstránil vady žaloby, ktorých odstránenie súd nariadil a ktoré bránia vecnému vybaveniu žaloby, alebo ak žalobca nie je zastúpení podľa § 250a alebo ak žaloba bola vzatá späť (§250h ods. 2). Odvolanie proti uzneseniu je príspustné. Vzhľadom na skutočnosť, že žalobca zobral svoj návrh v celom rozsahu späť, súd konanie v zmysle vyššie uvedeného zákonného ustanovenia zastavil. O trovách konania súd rozhodol podľa § 146 ods. 1 písm. c/ O.s.p. s použitím ustanovenia § 246c O.s.p. tak, že žiadnemu z účastníkov právo na náhradu trov konania nepriznal, nakoľko konanie bolo zastavené. Žalobca zaplatil súdny poplatok vo výške 66,- eur, podľa § 11 ods. 1, 4 zákona č. 71/1992 Zb. o súdnych poplatkoch v znení neskorších predpisov , sa poplatok alebo jeho časť (preplatok) vracia krátený o 1%, najmenej však 6,63 eur. Žalobcovi bude súdny poplatok vrátený vo výške 59,37 eur prostredníctvom Daňového úradu Bratislava II. Toto rozhodnutie senát Krajského súdu v Bratislave prijal pomerom hlasov 3:0. Poučenie: Proti tomuto uzneseniu možno podať odvolanie do 15 dní odo dňa jeho doručenia na Krajskom súde v Bratislave. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

